CELEX: 62012TN0096
Language: bg
Date: 2012-03-01 00:00:00
Title: Дело T-96/12: Иск, предявен на 1 март 2012 г. — Испания/Комисия

14.4.2012   
            
            
               BG
            
            
               Официален вестник на Европейския съюз
            
            
               C 109/33
            
         Иск, предявен на 1 март 2012 г. — Испания/Комисия
   (Дело T-96/12)
   2012/C 109/66
   Език на производството: испански
   
      Страни
   
   
      Ищец: Кралство Испания (представител: N. Díaz Abad)
   
      Ответник: Европейска комисия
   
      Искания на ищеца
   
   Ищецът иска от Общия съд:
   
               —
            
            
               да обяви, че Комисията не е изпълнила задължението си да плати на испанските власти салдото в срок от два месеца от представянето на документите, посочени в член Г, параграф 2, буква г) от Приложение II към Регламент № 1164/1994;
            
         
               —
            
            
               при условията на евентуалност, да отмени писмото от 22 декември 2011 г., в което се съдържа становището на Комисията по предходното искане, отправено до тази институция във връзка с плащането на салдото, съответстващо на приключване на съвместно финансиране на проекти от Кохезионния фонд, предоставено на Кралство Испания за програмния период 2000—2006 г., и да обяви, че Комисията е длъжна да извърши плащането на посоченото салдо, и
            
         
               —
            
            
               да осъди Комисията да заплати съдебните разноски.
            
         
      Правни основания и основни доводи
   
   В настоящото производство Кралство Испания се позовава на неизпълнение на твърдяно от него задължение на Комисията да заплати салдото във връзка с процедурата по приключване на съвместното финансиране от Кохезионния фонд на проекти, предоставено на Испания за програмния период 2000—2006 г.
   При условията на евентуалност и в хипотезата, в която Общият съд приеме, че писмото от 22 декември 2011 г., което съдържа отговора на Комисията по предходното искане на Кралство Испания, слага край на посоченото неизпълнение на задължения на Комисията, ищецът иска и отмяната на това писмо.
   В подкрепа на иска си ищецът изтъква шест правни основания.
   
               1.
            
            
               Нарушение на член Г, параграф 5 от Приложение II към Регламент № 1164/94 (1), доколкото Комисията не е платила салдото по проектите, посочени в иска, в срок от два месеца, без този срок да е бил прекъсван или спиран.
            
         
               2.
            
            
               Нарушение на принципа на правна сигурност, доколкото Комисията е нарушила ясна правна норма с конкретни правни последици.
            
         
               3.
            
            
               Нарушение на член 18, параграф 3 от Регламент № 1386/2002 (2), доколкото Комисията не е приела съответното решение в срок от три месеца от датата на изслушването на испанските власти.
            
         
               4.
            
            
               Нарушение на член 12 от Регламент № 1164/94, доколкото Комисията е превишила правомощията си, предоставени ѝ с посочения член в областта на финансовите проверки.
            
         
               5.
            
            
               Нарушение на член 15 от Регламент № 1386/2002, доколкото Комисията не е използвала предвидената в закона възможност да поиска извършване на допълнителна проверка.
            
         
               6.
            
            
               Нарушение на член З от Приложение II към Регламент № 1164/94, доколкото Комисията е приложила предвидената в този член процедура, без да са били налице условията за това.
            
         
      (1)  Регламент (ЕО) № 1164/94 на Съвета от 16 май 1994 година относно създаването на Кохезионен фонд (ОВ L 130, стр. 1).
   
      (2)  Регламент (ЕО) № 1386/2002 на Комисията от 29 юли 2002 година за определяне на подробни правила за прилагане на Регламент (ЕО) № 1164/94 на Съвета по отношение на системите на управление и контрол на помощта, предоставяна от Кохезионния фонд, и процедурата за извършване на финансови корекции (ОВ L 201, стр. 5; Специално издание на български език, 2007 г., глава 14, том 1, стр. 67).